דוד אלחייני

דוד אלחייני (נולד ב-1960) הוא ראש המועצה האזורית ערבות הירדן. כיהן עד 6 בספטמבר 2022 כיו"ר מועצת יש"ע.

קורות חיים
אלחייני נולד בטבריה. הוא מתגורר בבקעת הירדן מאז 1983 ועוסק בחקלאות.

בשנת 1993 הקים את ועד מתיישבי בקעת הירדן, ובין השנים 1994-1999 כיהן כיו"ר הוועד.

בבחירות למועצות האזוריות בשנת 2004 קיבל רק 5% מקולות הבוחרים. בבחירות למועצות האזוריות בינואר 2009 התמודד על תפקיד ראש מועצת ערבות הירדן, וזכה בכ־35% מהקולות. בבחירות חוזרות התמודד מול דובי טל, זכה בכ־54% מהקולות ונבחר לראשות המועצה. בבחירות 2013 נבחר בשנית לתפקיד כמועמד יחיד, ובבחירות 2018 נבחר לתפקיד ברוב של 59.35% מול שני מועמדים אחרים.

ב-4 בנובמבר 2019 נבחר ליו"ר מועצת יש"ע, אחרי שגבר על יגאל להב, ראש מועצת קרני שומרון. ביולי 2022 הודיע על פרישתו מתפקידו זה וב-6 בספטמבר 2022 הוחלף על ידי שלמה נאמן.

עמדות
בתחילת יוני 2020 יצא אלחייני נגד תוכנית המאה שהציגו נשיא ארצות הברית דונלד טראמפ וג'ארד קושנר, וצוטט כי תוכנית המאה מוכיחה שהם אינם ידידים של ישראל, וכי התוכנית מסכנת את ביטחון המדינה. דבריו זכו לגינוי ממנהיגי הליכוד. לקראת הבחירות לנשיאות ארצות הברית 2020, תמך בג'ו ביידן, זאת בניגוד לרוב מוחלט של אנשי הימין.

לקראת הבחירות לכנסת ה-24 תמך במפלגת תקווה חדשה, ובהצטרפותה לממשלת ישראל השלושים ושש.

חיים אישיים 
אלחייני גר במושב ארגמן שבבקעת הירדן, הוא נשוי לחנה ואב לשלושה.

למשפחה משק משפחתי לגידול תבלינים.

קישורים חיצוניים
 
 , מתוך העיתון בשבע, גיליון 872, ז' בכסלו תש"פ

הערות שוליים

ראשי מועצת יש"ע
ראשי רשויות מקומיות מטעם הליכוד
אנשי המושב
ראשי המועצה האזורית ערבות הירדן
ארגמן (מושב)
ישראלים שנולדו ב-1960